MINT ร่วงเฉียด 6% นิวโลว์รอบ 8 เดือน หวั่นเศรษฐกิจยุโรปถดถอย กระทบรายได้โรงแรม
MINT ร่วงเฉียด 6% มาที่ 28 บ. ทำจุดต่ำสุดในรอบกว่า 8 เดือน คาดนักลงทุนขายทำกำไร หวั่นเศรษฐกิจยุโรปถดถอย กระทบรายได้โรงแรม
MINT ร่วงเฉียด 6% มาที่ 28 บ. นิวโลว์รอบ 8 เดือน คาดนักลงทุนขายทำกำไร หวั่นเศรษฐกิจยุโรปถดถอย กระทบรายได้โรงแรม
15 ก.ย. 2565

ผู้สื่อข่าวรายงานว่า วันนี้ (15 ก.ย.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 10:53 น. อยู่ที่ระดับ 28 บาท ลบ 1.75 บาท หรือ 5.88% สูงสุดที่ระดับ 28.25 บาท ต่ำสุดที่ระดับ 27.25 บาท ด้วยมูลค่าซื้อขาย 1.39 พันล้านบาท ทั้งนี้ราคาหุ้น MINT ปรับตัวลงต่ำสุดในรอบกว่า 8 เดือนนับตั้งแต่ราคาหุ้นอยู่ที่ระดับ 27.75 บาท เมื่อวันที่ 22 ธ.ค.64

ทั้งนี้นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ราคาหุ้น MINT ปรับตัวลงมา คาดเป็นผลมาจากความกังวลต่อเศรษฐกิจในยุโรปถดถอย หลังรัสเซีย ประกาศหยุดส่งก๊าซธรรมชาติผ่านท่อนอร์ดสตรีม 1 ไม่มีกำหนด ซึ่ง MINT มีรายได้ส่วนใหญ่มาจากยุโรป ส่งผลให้มีแรงเทขายหุ้นออกมาค่อนข้างมาก เพื่อลดความเสี่ยง